આટલા વિશાળ પ્રોજેક્ટ માટે મ્હાડાને જમીનના પૈસા ચૂકવવા નથી પડ્યા એથી મ્હાડા કન્સ્ટ્રક્શન અને અન્ય સુવિધાઓના ખર્ચની ગણતરી કરીને આ ફ્લૅટ્સ પરવડી શકે એવી કિંમતે વેચશે. મ્હાડાના એક સિનિયર અધિકારીએ કહ્યું હતું કે ‘પ્રાઇવેટ બિલ્ડરોને જમીન માટે પણ મોટી રકમ ચૂકવવી પડે છે એથી પ્રાઇવેટ બિલ્ડિંગમાં ફ્લૅટની કિંમતો ઊંચી જ રહે છે જ્યારે મ્હાડાને તો જમીન ફ્રીમાં મળે છે જેમાં ઝૂંપડાવાસીઓનું રીહૅબિલિટેશન કર્યા બાદ પણ મ્હાડા પાસે દોઢસો ટકા જમીન બાકી રહે છે. મ્હાડા પ્રૉફિટ-મેકિંગ કંપની નથી એથી અમે આ ફ્લૅટો સસ્તા દરે એટલે કે પરવડી શકે એવી કિંમતે વેચીશું.’